पुलिस को कम्यूनिकेशन में परेशानी वाले 56 डार्क जोन
राज्यमें 56 डार्क जोन हैं जहां पुलिस को कम्यूनिकेशन में परेशानी होती है। पुलिस महकमा इस समस्या को दूर करने का प्रयास कर रहा है।
एडीजी (दूरसंचार एवं तकनीकी) डॉ. रविप्रकाश मेहरड़ा ने एसपी ऑफिस में पत्रकारों से बातचीत के दौरान यह जानकारी दी। उन्होंने बताया कि बॉर्डर एरिया, रेतीले टीबे और पहाड़ी क्षेत्रों में 56 डार्क जोन चिह्नित हैं जहां पुलिसकर्मियों को आपसी कम्यूनिकेशन में परेशानी आती है। पिछले दो सालों में टॉवर लगाकर अन्य प्रयासों से 19 डार्कजोन हटाए भी गए हैं। जयपुर और जोधपुर में रेडियो ट्रंकिंग सिस्टम शुरू किया गया है। राज्य के सभी रेंज मुख्यालयों में यह सिस्टम शुरू किया जाएगा। राज्य सरकार को इसके प्रस्ताव भेजे गए हैं। एडीजी ने बताया कि राज्य में सीसीटीएनएस सिस्टम शुरू किया गया है। इसके जरिये प्रत्येक पुलिस थाना इंटरनेट से कनेक्ट हो जाएगा। एफआईआर दर्ज करने से लेकर मुकदमे की जांच पूरी होने तक की संपूर्ण जानकारी ऑनलाइन रहेगी। जयपुर में बैठे अधिकारी भी ऑनलाइन मुकदमे की पूरी जानकारी हासिल कर सकेंगे। डॉ. मेहरड़ा ने बताया कि दिल्ली पुलिस ने वाहन चोरी का फीचर तैयार किया है। राजस्थान पुलिस भी इसका विश्लेषण कर रही है। इससे वाहन चोरों को पकड़ने में मदद मिलेगी।
लोकल माइनर एक्ट में कार्यवाही की आवश्यकता
बीकानेरजिले में माइनर एक्ट की कार्यवाही कम है। आबकारी, माइनिंग सहित अन्य एक्ट में और अधिक कार्यवाही की आवश्यकता है। एडीजी मेहरड़ा ने पुलिस मोटर ड्राइविंग स्कूल में जिले के सभी एसएचओ और पुलिस अधिकारियों की क्राइम मीटिंग में यह दिशा-निर्देश दिए हैं। एडीजी ने जिले में कानून-व्यवस्था और आपराधिक मामलों की जानकारी ली। उन्हें केस ऑफिसर स्कीम में चुनिंदा मुकदमों को लेकर कार्यवाही करने, सीएलजी सदस्यों के साथ सामाजिक सरोकार के काम करने, सड़क दुर्घटनाओं के कारण पता लगाकर उन्हें रोकने, सभी पुलिसकर्मियाें को साइबर क्राइम की जानकारी देने के निर्देश दिए। मीटिंग में आईजी बिपिन कुमार पाण्डेय, एसपी डॉ. अमनदीपसिंह कपूर, एएसपी सिटी नाजिम अली, एएसपी ग्रामीण लालचंद कायल, एएसपी परामर्श केन्द्र सुरेन्द्रसिंह राठौड़ सहित सभी सर्किल के सीओ और थानों के एसएचओ मौजूद थे। एडीजी ने एसपी ऑफिस का भी निरीक्षण किया। उन्होंने यातायात थाने में तैयार हो रहे पुलिस कंट्रोल एंड कमांड सेंटर का भी जायजा लिया। सायंकाल उन्होंने कलेक्ट्रेट से बिकन लाइट लगी पुलिस की फोर व्हीलर गाड़ियां और बाइक को हरी झंडी दिखाकर रवाना किया।
bho_Deva hin_Deva hin_Deva hin_Deva hin_Deva